钦定古今图书集成/理学汇编/学行典/第095卷 > 袁寅亮读书深山万木之中以避暑文瞻为赋
## 钦定古今图书集成/理学汇编/学行典/第095卷 > 袁寅亮读书深山万木之中以避暑文瞻为赋

长句，《因次韵以寄　　　　　　郭钰》

“独向阴崖结构牢，一时文采擅风骚。云间客见疑犹
浅，山下人行望始高。苍树攀巢驯鹳鹊，翠藤结蔓挂
猿猱。遥知高卧多标致，何问长斋伐骨毛。洗耳未应
徒见许，攒眉但恐不容陶。山僧进谒多题竹，野老相
过或献桃。绵蕝暂陈存故事，棘闱还备远周遭。凿平
岩罅安书籍，埽集松花酿酒醪。醉后赋诗题石壁，兴”
来送客过江皋。苏门傲睨惟闲笑，康乐登临岂惮劳。
雨霁傍松延薜荔，晚凉疏水灌葡萄。明朝使者求颜
阖，只此山中不用逃。